《题孙彦学所藏江贯道清江泛月图》
元代·谢应芳

吾闻老郭之传许与江，山水绝笔称无双。此图夜景江所作，仿笔秋声动林壑。

长江澄澄月在水，远山苍苍树如蚁。如此江山夜放舟，若人真是逍遥游。

尔来一百四十载，陵谷变迁图画在。世无苏李两诗仙，赤壁采石俱萧然。

老夫此兴固不少，解裘亦足酤清醥。出门有碍行且休，不如烧香看画楼上头。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。